S-467/2023

Mál þetta, sem dómtekið var 12. júlí sl., er höfðað með ákæru lögreglustjórans á höfuðborgarsvæðinu dags. 14. febrúar 2023 á hendur ákærðu, H-kvk-þgf F-kvk-þgf H-kvk-þgf, kt. 000000- 0000, [...];

„ I.

Fyrir umferðarlagabrot með því að hafa, miðvikudaginn 23. febrúar 2022, ekið bifreiðinni [...]svipt ökurétti og óhæf til að stjórna henni örugglega vegna áhrifa ávana-og fíkniefna og slævandi lyfja (í blóðsýni mældist amfetamín 480 ng/ml, kókaín 210 ng/ml, metamfetamín 330 ng/ml og klónazepam 9,2 ng/ml) um Nýbýlaveg og Dalveg í Kópavogi, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaganr. 77/2019.

M: [...]

II.

Fyrir umferðarlagabrot með því að hafa, föstudaginn 4. nóvember 2022, ekið bifreiðinni [...]svipt ökurétti og óhæf til að stjórna henni örugglega vegna áhrifa ávana-og fíkniefna (í blóðsýni mældist amfetamín 65 ng/ml og kókaín 530 ng/ml) um Borgartún við Þórunnartún í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...] .

Með ákæru útgefinni þann 20. júní 2023 var annað sakamál, sem fékk númerið S-1607/2023 hér fyrir dómi, höfðað af lögreglustjóranum á höfuðborgarsvæðinu gegn ákærðu;

„fyrir umferðarlagabrot með því að hafa, sunnudaginn 30. apríl 2023, ekið bifreiðinni [...]án gildra ökuréttinda og óhæf til að stjórna henni örugglega vegna áhrifa ávana- og fíkniefna (í blóðsýni mældist kókaín 45 ng/ml, MDMA 80 ng/ml og metýlfenidat 26 ng/ml) um Skólavörðustíg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...] .“

Við fyrirtöku máls þessa 12. júlísl. var mál nr. S- 1607/2023 sameinað málinu.

Dómkröfur ákæruvalds eru þær að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99 og 101 gr. umferðarlaga nr. 77/2019.

Ákærða krefst þess aðallega í málinu að henni verði gerð sú vægasta refsing sem lög leyfa. Þá gera verjendur kröfur um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga.

Ákærða mætti við fyrirtöku málsins 12. júl í sl. og játaði brot sín án undandráttar. Játning hennar fær stoð í framlögðum gögnum. Samkvæmt því þykir sannað að ákærða hafi gerst sek um þá háttsemi sem henni er gefið að sök í ákæru og er þar réttilega heimfærð til refsiákvæða.

Ákærða er fædd í [...] og á að baki nokkurn sakaferil samkvæmt framlögðu sakavottorði dagsettu 20. júní 2023. Það sem kemur til álita við ákvörðun refsingar í máli þess er að þann 15. júní 2021 gekkst ákærða undir sektargerð lögreglustjórans á höfuðborgarsvæðinu vegna aksturs undir áhrifum ávana- og fíkniefna. Við þetta tilefni féllst hún á að greiða 200.000 króna sekt og að sæta 18 mánaða ökuréttarsviptingu. Þann 6. september 2022 gekkst ákærða undir viðurlagaákvörðun hjá Héraðsdómi Reykjaness vegna akstur undir áhrifum ávana- og fíkniefna, aksturs svipt ökurétti, vörslur fíkniefna og vopnalagabrots. Við þetta tilefni féllst hún á að greiða 664.000 króna sekt og að sæta 2 ára og 3 mánaða ökuréttarsviptingu. Loks var ákærðu með dómi Héraðsdóms Suðurlands þann 4. maí 2023 gert að sæta 45 daga, skilorðsbundið í 2 ár vegna hegningarlagabrots. Brot ákærðu samkvæmt ákærulið I. í ákæru dags. 14. febrúar 2023 var framið áður en henni var gerð refsing með áðurnefndri viðurlagaákvörðun Héraðsdóms Reykjaness og dómi Héraðsdóms Suðurlands. Brot ákærðu, samkvæmt ákærulið II. í ákæru dags. 14. febrúar 2023 og brot ákærðu samkvæmt ákærðu dags. 20. júní 2023 voru framin áður en ákærðu var síðast gerð refsing þann 4. maí 2023 með dómi Héraðsdóms Suðurlands. Ber því að dæma ákærðu hegningarauka sbr. 78. gr. almennra hegningarlaga nr. 19/1940 er samsvari þeirri þyngingu hegningarinnar, sem kynni að hafa orðið, ef dæmt hefði verið um öll brotin í fyrri málunum. Við úrlausn málsins er lagt til grundvallar að með broti samkvæmt ákærulið I. í ákæru dags 14. febrúar 2023 hafi um aðra ítrekun ákærðu verið að ræða varðandi brot ákærðu gegn 50. gr. umferðarlaga nr. 77/2019 en fyrsta brot gegn 1. mgr. 58. gr. sömu laga er varðar akstur svipt ökuréttindum. Þá er lagt til grundvallar að með broti samkvæmt ákærulið II. í ákæru dags 14. febrúar 2023 og að með broti samkvæmt ákæru dags. 20. júní 2023 hafi um þriðju ítrekun ákærðu fyrir brot gegn 50. g r. umferðarlaga nr. 77/2019 verið að ræða en aðra ítrekun ákærðu fyrir brot gegn 58. g r. sömu laga er varðar akstur svipt ökurétti, en fyrsta brot varðandi akstur án gildra ökuréttinda.

Með hliðsjón af framangreindu, atvikum máls og dómvenju í málum af þessu tagi þykir refsing ákærðu hæfilega ákveðin fangelsi í 45 daga og 6 6 0.000 króna sekt til ríkissjóðs. Greiði ákærða ekki dæmda fésekt innan fjögurra vikna frá dómsbirtingu skal koma í hennar stað 32 daga fangelsi.

M eð vísan til tilvitnaðra lagaákvæða í ákæru er ákærða svipt ökurétti ævilangt.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 836.654. Um er að ræða kostnað vegna töku blóðsýna og matsgerða rannsóknarstofu Háskóla Íslands og þóknun skipaðra verjanda ákærðu. Við þingfestingu málsins var B-kk-nf M-kk-nf K-kk-nf skipaður verjandi ákærðu. Þykir þóknun hans hæfilega ákveðin með hliðsjón af tímaskýrslu verjandans, eðli og umfangi málsins 90.393 krónur að meðtöldum virðisaukaskatti. S-kk-nf K-kk-nf K-kk-nf lögmaður hefur gætt hagsmuna ákærðu frá 18. apríl 2023. Þykir þóknun hans hæfilega ákveðin með hliðsjón af eðli og umfangi málsins 150.660 krónur að meðtöldum virðisaukaskatti Af hálfu ákæruvaldsins fór K-x-x K-x-x saksóknarfulltrúi með málið.

Dóm þennan kveður upp H-kvk-nf B-kvk-nf R-kvk-nf aðstoðarmaður dómara.

Dómsorð :

Ákærða, H-kvk-nf F-kvk-nf H-kvk-nf, sæti fangelsi í 45 daga.

Ákærða greiði 660.000 krónur í sekt til ríkissjóðs innan fjögurra vikna frá dómsbirtingu en sæti ella 32 daga fangelsi.

Ákærða er svipt ökurétti ævilangt.

Ákærða greiði 836.654 krónur í sakarkostnað, þar með talda 90.393 króna þóknun fyrri skipaðs verjanda síns B-kk-ef M-kk-ef K-kk-ef lögmann sog 150.660 króna þóknun skipaðs verjanda síns, S-kk-ef K-kk-ef K-kk-ef lögmanns.

H-kvk-nf B-kvk-nf R-kvk-nf